armvectores/hy_wikipedia_2023 huggingface dataset:
Էլմա վան Հարեն

Էլմա վան Հարեն, ամբողջական անունը՝ Էլեոնորա Էլմա վան Հարեն (հոլ.՝  Elma van Haren, Eleonora Maria van Haren, օգոստոսի 29, 1954(1954-08-29), Roosendaal, Հյուսիսային Բրաբանդ, Նիդերլանդներ), հոլանդացի բանաստեղծուհի։


== Կենսագրություն ==
Էլմա վան Հարենը ծնվել է 1954 թվականի օգոստոսի 29-ին Ռոզենդալում (Նիդերլանդներ)։ Սովորել է Հերտոգենբոսի գեղարվեստական ակադեմիայում։ Բանաստեղծությունների առաջին գրքի համար Ռոտերդամում արժանացել է «Պոեզիայի օրեր» մրցանակին։ Երեխաների համար մի քանի գրքերի հեղինակ։ Այժմ ապրում է Ամստերդամում։


== Ընտրյալ երկեր ==
De reis naar het welkom geheten, De Harmonie, Ամստերդամ 1988
De Wankel, De Harmonie, Ամստերդամ 1989
Het schuinvallend oog, De Harmonie, Ամստերդամ 1991
Grondstewardess, De Harmonie, Ամստերդամ 1996 (Յան Կամպերտի մրցանակ)
Eskimoteren, De Harmonie, Ամստերդամ 2000
Zacht gat in broekzak, De Harmonie, Ամստերդամ 2005
Flitsleemte, De Harmonie, Ամստերդամ 2009
Likmevestje, De Harmonie, Ամստերդամ 2011
Walsen, De Harmonie, Ամստերդամ 2012 (արձակ)
Mevrouw OVO (2017)
Zuurstofconfetti (2018)


== Մրցանակներ ==
Յան Կամպերտի մրցանակ (1997)
Կ․ Բուդինգի մրցանակ (1988)


== Ծանոթագրություններ ==


== Արտաքին հղումներ ==
Նիդերլանական գրականության գրադարանի կայքում(նիդեր.)
De Harmonie հրատարակության կայքում(նիդեր.)
Կենսագրություն, բանաստեղծություններ on line Archived 2012-10-28 at the Wayback Machine.(անգլ.)
Իրգիզ (գյուղ)

Իրգիզ (Ыргыз, ղազ.՝ Ырғыз), գյուղ Ղազախստանի Ակտյուբինսկի մարզի Իրգիզի շրջանում։ Իրգիզի շրջանի վարչական կենտրոնն է։
Գտնվում է Իրգիզ գետի ափին, Սմարա-Շիմկենդ М-32 ավտոճանապարհի մոտակայքում։
Գյուղի մոտակայքում է գտնվում տեղական օդային գծերի նույնանուն օդանավակայանը (լքվել է 1990-ականների վերջին, աշխատանքը վերսկսել է 2011 թվականին)։


== Պատմություն ==
1845 թվականին Օրսկից 335 վերստ հեռավորության վրա` Տաշքենդի փոստային ճանապարհով, Իրգիզ գետի աջ ափին` ավազոտ, բարձրադիր տեղանքում, տափաստանային սակավաբեր հողերի մեջ, կառուցվել է Ուրալյան ամրոցը։
1868 թվականին վերածվել է Տուրգայի մարզի գավառային քաղաքի։
1878 թվականին Իրգիզի բնակչությունը կազմում էր 922 մարդ (695 տղամարդ, 227 կին)։
1879 թվականին բացվել է ռուս-ղրղզական երկամյա արական դպրոց` 50 աշակերտի համար։
1881 թվականին Իրգիզի բնակչությունը կազմում էր 921 մարդ (695 տղամարդ, 226 կին)։
1893 թվականին Իրգիզի բնակչությունը կազմել է 1523 մարդ, կային երկու ուղղափառ տաճարներ, երկամյա ռուս-ղազախական արական դպրոց (նաև ղազախական ինտերնատ), իգական միամյա քաղաքական ուսումնարան, քաղաքային հասարակական գրադարան, հրշեջային գումարտակ։ Իրգիզի մոտակայքում ստեղծվել է քաղաքային պուրակ, որում տնկվել են պտղատու և այլ ծառեր։ Ղազախները Իրգիզից գնում էին անասուններ (մասնավորապես՝ ուղտեր և ձիեր), որոնք հետո ուղարկվում էին Օրինբուրգ։ Փոխարենը քոչվորները կարող էին ձեռք բերել ռուսական արդյունաբերական ապրանքներ։
Գյուղից 22 կմ դեպի հարավ-արևելք գտնվում է Ալմաթա Տոբաբերգենուլայի դամբարանը, որը կառուցվել է 1886-1888 թվականներին Ժիգա անունով ժողովրդական արհեստավորի կողմից որպես Ալմաթա Տոբաբերգենուլի և նրա որդիների ընտանեկան հուշահամալիր։


== Բնակչություն ==


== Ծանոթագրություններ ==


== Արտաքին հղումներ ==
«Иргиз, город»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Հյուսիսային և Արևելյան Պրիարալի յուրացումը 19-րդ դարում Archived 2008-07-04 at the Wayback Machine.
Ճանապարհ Իրգիզով Archived 2007-09-27 at the Wayback Machine.
Իզվարինո (գյուղ, Նովոմոսկովսկի վարչական օկրուգ)

Անվան այլ կիրառումների համար տե՛ս՝ Իզվարինո (այլ կիրառումներ)Իզվարինո (ռուս.՝ Изварино), գյուղ Ռուսաստանի, Մոսկվայի Նովոմոսկովսկի վարչական օկրուգի կազմում։
Բնակչությունը 2006 թվականին գրանցված տվյալներով կազմում էր 64 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խալկիդա

Խալկիդա (հուն․՝ Χαλκίδα), քաղաք Հունաստանում, Եվբեա կղզին ընդգրկող Եվբեա նոմոսի վարչական կենտրոնը։ Գտնվում է կղզին մայրցամաքից բաժանող Էվրիպոս ծոցի երկու ափերին, ամենանեղ հատվածում։
2001 թվականի դրությամբ բնակչության թիվը կազմում էր 55 264 մարդ։


== Պատմություն ==
Անտիկ ժամանակներում Խալկիդան Եվբեա կղզու կարևորագույն քաղաքն էր, որը գտնվում էր Էվրիպոս ծոցի մոտ, արևմտյան ափին, որը Եվբեան բաժանում էր Բեոտիայից։ Իր բարենպաստ դիրքի շնորհիվ դասվում էր Հունաստանի կարևոր առևտրային քաղաքների շարքին։ Ինչպես մնացած բոլոր ծովային առևտրային կետերը, Խալկիդան նույնպես հայտնի է դարձել իր գաղութային գործունեությամբ։ Մ.թ.ա. 8-րդ դարում Խալկիդայի բնակիչները գաղութացրել են Սկիաֆ, Պեպերետ, Իկոս կղզիները, այնուհետև Խալկիդիկա թերակղզին իր բազմաթիվ քաղաքներով, որոնցից հատկապես հայտնի է դարձել Օլինֆոս քաղաքը։ Նույն ժամանակ խալկիդացիները և կորնթոսցիները իրենց գաղութային գործունեության տարածքի մեջ ներառել են նաև Հարավային Իտալիան և Սիցիլիան։ Խալկիդայի և Կորնթոսի համատեղ գաղութային գործունեությունը հնարավոր էր մասնավորապես այն պատճառով, որ Կորնթոսում ընդունված էր այդպես կոչվող եվբեյան կամ խալկիդյան չափման և քաշի միավորը։
Մ.թ.ա. 8-րդ դարում Խալկիդան ստիպված էր անընդհատ պատերազմել հարևան Էրեթրիա քաղաքի հետ, ընդ որում կռվախնձոր էր հանդիսանում պտղաբեր Լելանտյան հարթավայրը։ Լելանտյան պատերազմում ընդգրկված էր գրեթե ամբողջ Հունաստանը։ Այն ավարտվել է մ.թ.ա. 7-րդ դարում Խալկիդայի հաղթանակով։
Մ.թ.ա. 6-րդ դարում Խալկիդան Սպարտայի և Բեոտիայի հետ միասին հարձակվել են Ատտիկեի վրա։ Սակայն աթենացիները ջախջախել են իրենց թշնամիներին, ուղղություն վերցրել դեպի Խալկիդա և նրանից խլել Լելանտյան հարթավայրը։
1209 թվականին Վենետիկը գրավել է Խալկիդան։ 1470 թվականին թուրքական զորքերը Մեհմեդ II-ի գլխավորությամբ, գրավել են Խալկիդան։ 1833 թվականից Խալկիդան անցել է Հունաստանին։


== Աշխարհագրություն ==


=== Կլիմա ===


== Հայտնի անձինք ==
Նիկոլաոս Խրիստոդուլու (1863-1924) – հունական բանակի գեներալ-մայոր։
Նիկոլաոս Վլախոպուլոս (1868-1957) – հունական գեներալ, գլխավոր շտաբի պետ 1923-1924 և 1927-1928 ընկած ժամանակահատվածներում։
Անգելոս Բասինաս (հուն․՝ Άγγελος Μπασινάς, ծնվ. 1976 թվականին) – ֆուտբոլիստ, 2004 թվականի Եվրոպայի չեմպիոն։
Նիկոս Սկալկոտաս (հուն․՝ Νικος Σκαλκωτας, 1904-1949) – երգահան։
Մորդեխայ Ֆրիզիս (հուն․՝ Μορντεχαι Φρυζης, 1893-1940) – հրեական ծագում ունեցող գնդապետ, 1940 թվականի հույն-իտալական պատերազմի հերոս։


== Քույր-քաղաքներ ==
 Ուհան


== Ծանոթագրություններ ==


== Գրականություն ==
Dondorff, «De rebus Chalcidensium» (Galle, 1855);
Oberhummer у Pauly-Wissowa, «Realencyclopädie», երկու քարտեզներով։


== Արտաքին հղումներ ==
Խալկիդայի լուսանկարներն՝ արված թռչնի բարձրությունից maps.live.com կայքում
Վալերիական լեզու

Վալերիական լեզու, արհեստական լեզու, ստեղծված և մշակված հատուկ «Գահերի խաղ» հեռուստասերիալի որոշ դրվագների համար։ Վալերիական լեզուն շատ է հիշատակվում Ջորջ Մարտինի «Սառույցի և կրակի երգ» շարքի գրքերում ։ Հեռուստասերիալի համար  ստեղծել է բարձր Վալերիական լեզուն ինչպես նաև Աստապորյան և Մեերինյան վալերիական լեզուները։ Գահերի Խաղը հեռուստասերիալի համար ստեղծված Վալերիական և Դոթրակիական լեզունները համարվում են ամենահամոզիչ արհեստական լեզուները Էլֆական լեզվից հետո։


== Ստեղծում ==
Գահերի Խաղը հեռուստասերիալի համար Վալերիական և Դոթրակիական լեզունները ստեղծելու համար HBO ընտրեց լեզվաբան Դևիդ Պետերսոնին։ Պրոդյուսերները մեծ ազատություն են տվել Պետերսոնին լեզուները ստեղծելու համար։ Սակայն Գահերի Խաղում շատ քիչ բառեր կան բարձր Վալերիականից, դրա մեջ են մտնում՝ valar morghulis (Բոլոր մարդիկ պետք է մահանան) , valar dohaeris ( Բոլոր մարդիկ պետք է ծառայեն), dracarys (վիշապի կրակ)։ Հաջորդ՝ Ձմռան քամիները վիպակում Պետերսոնը Մարտինին է ներկայացրել Վալերիական լեզվի լրացուցիչ թարգմանություն։ Մեկ այլ խոսք բարձր վալերիականից՝ trēsy, որը թարգմանաբար նշանակում է տղա, Պետերսոնն ընտրել է իր Թվիթթերի 3000֊րդ հետևորդի պատվին։


== Հնչյունաբանություն ==


=== Նշումներ ===
[th] և [kh] չեն օգտագործվում բարձր վալերիական լեզվում, բայց օգտագործվում են Դոթրակիական լեզվում։
[v] Կարող է հանդես գալ իբրև [v] ~ [w]։
[j] Կարող է հանդես գալ իբրև [dʒ] ~ [ʒ] ~ [j]։
[gh] Կարող է հանդես գալ իբրև [ɣ] ~ [ʁ]։


== Ածական լեզուներ ==


=== Աստապորյան Վալերիական լեզու ===
Հեռուստասերիալում ցուցադրված առաջին Վալերիական լեզուն դա Աստապորյան լեզուն էր, որը առաջին անգամ ցուցադրվել է երրորդ եթերաշրջանի առաջին սերիայում։


=== Մեերինյան Վալերիական լեզու ===
Մեերինյան վալերիական լեզուն հեռուստասերիալում ցուցադրվել է չորրորդ և վեցերորդ եթերաշրջաններում։ Ինչպես և Աստապորյան Վալերիական լեզուն Մեերինյան լեզուն Բարձր Վալերիականից տարբերվում ձայնավորների ձևով։ Աստապորյան Վալերիական լեզուն լրիվությամբ տարբերվում է Բարձր Վալերիականից, օրինակ՝ «Անթերի» բառը Բարձր Վալերիականով թարգմանաբար նշանակում է Dovaogēdy, իսկ Մեերինյան Վալերիականով՝ Thowoá։


== Ծանոթագրություններ ==


== Արտաքին հղումներ ==
www.dothraki.com Archived 2015-07-15 at the Wayback Machine. —Կայքը կառավարվում է David J. Peterson֊ի կողմից, որտեղ նա խոսում է այն լեզուների մասին, որը նա է ստեղծել Game of Thrones
Tongues of Ice and Fire wiki Archived 2019-09-29 at the Wayback Machine. — fan wiki մասնակիցը տեղեկություններ է հավաքել Game of Thrones հեռուստասերիալի արհեստական լեզուների մասին
Learning High Valyrian Archived 2019-09-29 at the Wayback Machine. հիմնված «Սառույցի և Կրակի երգ» գրքի վրա
Learning Astapori Valyrian Archived 2019-09-29 at the Wayback Machine. «Սառույցի և Կրակի երգ» գրքի վրա
Չետվերտինովկա

Չետվերտինովկա (ուկրաիներեն՝ Четвертинівка), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1672 թվականին։
2001 թվականի տվյալներով Չետվերտինովկա գյուղում բնակվում էր 1 618 մարդ։ Բնակավայրը զբաղեցնում է 4236 կմ² տարածք։ Բնակչության խտությունը կազմում էր 381,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամիրայից ամիրա

Ամիրայից ամիրա, տիտղոս, որ տրվում էր սելջուկների, մոնղոլների և այլ ռազմավաչկատուն ցեղերի ավագանու բարձրագույն ներկայացուցիչներին։ Ամիրայից ամիրա տիտղոսը հետագայում ստացել է նոր իմաստ։
XII-XIII դարերում հայ-վրացական ֆեոդալական միջավայրում ամիրայից ամիրա կամ «ամիրապետ» տիտղոսը շնորհվել է առանձին քաղաքների (Տփղիս, Անի, Կարս, Դվին և այլն) կառավարիչներին։ XV դարում Կարա-Կոյունլուների և Ակ-Կոյունլուների պետություններում այդ տիտղոսը կրել է զորքի գլխավոր հրամանատարը։ Փադիշահից հետո ամիրայից ամիրան երկրորդ դեմքն էր պետության մեջ՝ օժտված բացառիկ իրավունքներով։
Սչաստլիվոե (այլ կիրառումներ)

Սչաստլիվոե, կարող է վերաբերել՝

Սչաստլիվոե - գյուղ, Ուկրաինայի Անդրկարպատյան մարզի Մուկաչևոյի շրջանում
Սչաստլիվոե - գյուղ, Ուկրաինայի Կիրովոգրադի մարզի Ալեքսանդրիայի շրջանում
Սչաստլիվոե - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Բերթրան Ալոիզիուս

Բերթրան Ալոիզիուս, ինչպես նաև Լյուդովիկ Բերթրան, ամբողջական անունը՝ Լուի Ժակ Նապոլեոն Բերթրան (ֆր.՝ Louis Jacques Napoléon Bertrand, Aloysius Bertrand,ապրիլի 20, 1807(1807-04-20)[…], Չևա (քաղաք), Կունեո, Պիեմոնտ, Իտալիա - ապրիլի 29, 1841(1841-04-29)[…], Փարիզ), ֆրանսիացի գրող, արձակ բանաստեղծության ժանրի հիմնադիր։


== Կենսագրություն ==
Հայրը՝ ֆրանսիացի, ոստիկանության սպա, մայրը՝ իտալուհի։ 1815 թվականից՝ ընտանիքի հոր հրաժարականից հետո, Բերթրանները բնակվում են Դիժոնում:Այստեղ Լուին ավարտում է քոլեջը և սկսում տպագրվել որպես գրող:1828-1830 թվականներին նա ապրել է Փարիզում, ծանոթացել մի խումբ ռոմանտիկ գրողների հետ (Վիկտոր Հյուգո, Չարլզ Նոդիեր, Սեն-Բևու):Նա տպագրվել է Փարիզի և Դիժոնի մամուլում, սակայն նրա բանաստեղծություններն ու դրամաները հաջողություն չեն ունեցել:1833 թվականից նա կրկին բնակություն է հաստատել Փարիզում, որտեղ էլ ապրել է մինչև կյանքի վերջ։ Մահացել է խոր աղքատության մեջ  հիվանդանոցում թոքաբորբից` առանց տպագրված տեսնելու իր գլխավոր ստեղծագործությունը։
1847 թվականից նրա մասունքները  թաղված են Մոնպարնասի գերեզմանատանը։


== Գլխավոր ստեղծագործությունը ==
Պատմական-երևակայական ոճավորմամբ նորավեպերի գիրքը՝ «Գասպարը խավարից․ երևակայություններ Ռեմբրանդտի և Կալոտի եղանակով», լույս է տեսել 1842 թվականին հանգուցյալ բանաստեղծի ընկերոջ՝ քանդակագործ Դևիդ դ’Անժեի կողմից՝ Սեն-Բևուի աջակցությամբ և նրա նախաբանով:Այն հիմք հանդիսացավ գրական նոր ժանրի `արձակ բանաստեղծության զարգացման համար։


== Հետմահու գնահատանք ==
Բերթրանի գիրքը բարձր գնահատանքի արժանացավ Շառլ Բոդլերի կողմից․ նա նպաստել է «Գասպարը խավարից» գրքի նոր հրատարակությանը 1868 թվականին, դիմել Բերթրանի կողմից հիմնադրված ժանրին «Փարիզյան փայծաղ» (1869) գրքում:Բերթրանի ինքնատիպությունը գնահատեցին սիմվոլիստներներ  Ստեֆան Մալարմեն, Վիլե դը Լիլ-Ադանը, ժան Մորեասը, Թեոդոր դե Բանվիլը, իսկ ավելի ուշ` Պիեռ Ռեվերդին, Մաքս Ջաքոբը, Անդրե Բրետոնը:Երեք նորավեպեր հիմք հանդիսացան Մորիս Ռավելի «Գիշերային Գասպարը» դաշնամուրային հավաքածուի համար (1908)։ 1922 թվականին Դիժոնի փողոցներից մեկը կոչվեց  Բերթրանի անունով 


== Ռուսերեն հրատարակություններ ==
Гаспар из Тьмы: Фантазии в манере Рембрандта и Калло/ Հրատարակության են պատրաստել Ն․Ի․ Բալաշովը, Ե․Ա․Գունստը, Յու․ Ն․ Ստեֆանովը։ М.: Наука, 1981 (Литературные памятники) ([1])Բերթրանի ստեղծագործությունները թարգմանել է նաև Սերգեյ Բոբրովը։


== Ծանոթագրություններ ==


== Արտաքին հղումներ ==
http://aloysiusbertrand.blogspot.com/ Ալոիզիուս Բերթրանի հիշատակի ասոցիացիայի կայքէջ (ֆր.)
Կրյուկով (Տացինսկի շրջան)

Անվան այլ կիրառումների համար տե՛ս՝ Կրյուկով (այլ կիրառումներ)Կրյուկով (ռուս.՝ Крюков), գյուղ Ռուսաստանի Ռոստովի մարզի Տացինսկի շրջանում։ Մտնում է Սկոսիրսկի գյուղական համայնքի կազմի մեջ։ 
Բնակչությունը կազմում է 483 մարդ։
Վան-ասորեստանյան պատերազմ

Վան-ասորեստանյան պատերազմ, հակամարտություն, որը տեղի էր ունենում Վանի թագավորության և Ասորեստանի միջև։ Պատերազմը սկսվել է մ.թ.ա. 714 թվականին, երբ Ասորեստանի Սարգոն II թագավորը ներխուժել է Վանի թագավորություն։ Սարգոնը բազմաթիվ հարձակողական գործողություններ էր իրականացնում Վանի թագավորության տարածքի խորքում՝ պատերազմում տանելով բազմաթիվ հաջողություններ, սակայն չարողանալով գրավել մայրաքաղաք Վանը։ Սակայն նրա մահից հետո Վանի թագավորներ Արգիշտի II-ը և Ռուսա II-ը բազմաթիվ հաջող հակագրոհներ են ձեռնարկել ընդդեմ Ասորեստանի՝ վերադարձնելով կորցրած տարածքները և գրավելով Ասորեստանի մի մասը։ Այնուամենայնիվ, նրանց ժառանգները մի քանի խոշոր պարտություններ են կրել, ինչի արդյունքում Վանի թագավորությունը սկսել է թուլանալ։


== Նախապատմություն ==
Վանի թագավորությունը  մ.թ. ա. 9-րդ դարի կեսերին՝ երկաթի դարում, սկսել է վերելք ապրել։ Հարյուրամյակի ընթացքում վանի թագավորությունը նվաճել է այն ամենի մեծ մասը, ինչը հետագայում հայտնի է դարձել որպես Հայկական լեռնաշխարհ։ Սակայն Ասորեստանի Թիգլաթպալասար III թագավորը, Վանի թագավորության հզորացման մեջ տեսնելով իր թագավորության անվտանգության համար աճող սպառնալիք, որոշում է առճակատման գնալ։ Ասորական ղեկավարությունը կարծում էր, որ նրանք երիտասարդ պետության հետ առճակատմամբ ուղղակի պետք է վերջ դնեն այդ սպառնալիքին։


== Սկզբնական փուլ ==
Մ.թ.ա. 714 թվականին Սարգոն II թագավորը հարձակվել է Վանի թագավորության վրա։ Նրա առաջին հաղթանակները, հատկապես Ուրմիա լճի մոտ տեղի ունեցած ճակատամարտը և Արդինի-Մուսասիր ուրատական գլխավոր տաճարի թալանումը, հազիվ թե հանգեցրին Վանի արքա Ռուսա I թագավորի լիակատար պարտության։


== Ուրարտական հակագրոհ ==
Մ.թ.ա. 706 թվականին Սարգոնի մահից հետո Ռուսա թագավորի իրավահաջորդը՝ Արգիշտի II-ն, խոշոր հակահարձակման է դիմել՝ ասորիներին հետ շպրտելով դեպի նախապատերազմական սահմաններ և դեպի Իրանի հյուսիս-արևմուտքում գտնվող ասորական գաղութներ՝ հետ վերցնելով Ուրմիա լճի շուրջ գտնվող խոշոր քաղաքները, ներառյալ Մուսասիրը, Ուշնան և Թեփեն։


== Ասորական հաղթանակ ==
 
Վանի թագավորության հաղթանակներից հետո Արգիշտի II թագավորի կառավարման սկզբում Վանի թագավորությունը ապրեց «ոսկեդար», որը բնութագրվում է Արգիշտի II-ի և նրա իրավահաջորդի կառավարման ընթացքում երկարատև խաղաղությամբ և տնտեսական բարգավաճմամբ։ Սակայն հետագայում Ռուսա III թագավորը բազմիցս պարտություն է կրել ասորիներից։ Այս ամենի արդյունքում Վանի թագավորությունը ի վերջո թուլացավ և անկում ապրեց՝ իր տեղը զիջելով Երվանդունիների համահայկական թագավորությանը։


== Հետագա դեպքեր ==
Երկու պետություններն էլ պատերազմից հետո կարճ ժամանակ միայն գոյատևեցին։ Մ.թ.ա. 627 թվականից հետո Ասորեստանը ներքաշվել է դաժան երկարատև պատերազմների շարքի մեջ։ Ասորեստանի մայրաքաղաքը՝ Նինվեն, մ.թ. ա. 612 թվականին թալանվել և ավերվել է նրա նախկին հպատակների միության կողմից․ այդ միության մեջ էին մտնում բաբելոնացիները, հայերը, քաղդեացիները, մարերը, պարսիկները, սկյութները և կիմերները։ Ասորեստանը վերջնականապես անկում է ապրել մ.թ.ա. 609 թվականին։


== Տես նաև ==
Հայ-ասորական հարաբերություններ
Ասորիները Հայաստանում


== Ծանոթագրություններ ==
Յուրի Նալբանդյան

Յուրի Միքայելի Նալբանդյան (ապրիլի 29, 1927(1927-04-29), Թիֆլիս, ԱԽՖՍՀ, ԽՍՀՄ - 2011), հայ ճարտարապետ, ՀԽՍՀ վաստակավոր ճարտարապետ (1972 թ.)։


== Կենսագրություն ==
Յուրի Նալբանդյանը ծնվել է Թիֆլիսում։ 1950 թվականին ավարտել է Երևանի պոլիտեխնիկական ինստիտուտը։ 1956-1988 թվականներին աշխատել է Հայպետնախագիծ ինստիտուտում։ 1975-1978 թվականներին եղել է ճարտարապետության արվեստանոցի ղեկավար, 1980-1988 թվականներին՝ ինստիտուտի գլխավոր ճարտարագետ, 1988-1995 թվականներին՝ ՀՀ պետշինի տիպային և փորձարարական նախագծման բաժնի ղեկավար, 1995-2001 թվականներին՝ ՀՀ քաղաքաշինության նախարարության առաջատար մասնագետ։


== Ստեղծագործական աշխատանք ==
Յուրի Նալբանդյանի համահեղինակությամբ Երևանում կառուցվել են՝

Ձիարշավարան՝ դիտատեղերով ու հնգամարտիկների դպրոցով (1955 թ.)
Հեծանվահրապարակ՝ 3000 դիտատեղով (1980 թ.)
«Արարատ» ֆուտբոլային թիմի Ձորաղբյուրի ուսումնամարզական համալիրը (1969 թ.)
Վանաձորում՝ հիվանդանոց (1981 թ.)
Զբոսաշրջային համալիր՝ 450 տեղով և լեռնադահուկային սահուղիներով (1984 թ.)
Զբոսաշրջիկների հանգրվաններ Ստեփանավանում (1977 թ.) և Սևանի ափին (1985 թ.)


== Ծանոթագրություններ ==
Լեոնիդ Մոիսեև

Լեոնիդ Մոիսեև (ռուս.՝ Леонид Петрович Моисеев, հունվարի 16, 1948(1948-01-16)), ռուսական դիվանագետ։


== Կենսագրություն ==
1971 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը։
1973 թվականից աշխատել է ԽՍՀՄ ԱԳՆ կենտրոնական ապարատում և Ռուսաստանի ԱԳՆ-ում և աշխարհի այլ երկրներում Ռուսաստանի դիվանագիտական ներկայացուցչություններում։ Տիրապետում է անգլերեն և չիներեն լեզուներին։

1994-1997 թվականներին՝ Ռուսաստանի ԱԳՆ Ասիայի առաջին դեպարտամենտի տնօրենի առաջին տեղակալ։
1997-2001 թվականներին՝ Ռուսաստանի ԱԳՆ Ասիայի առաջին դեպարտամենտի տնօրեն։
2000 թվականի փետրվարից՝ Ռուսաստանի ԱԳՆ կոլեգիայի անդամ։
2001 թվականի հուլիսի 20-ից-2005 թվականի նոյեմբերի 10-ը՝ Ավստրալիայում, Վանուատուի Հանրապետությունում, Նաուրուի Հանրապետությունում և Ֆիջի կղզիների Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
2006 թվականի նոյեմբերի 27-ից-2011 թվականի սեպտեմբերի 14-ը՝Ռուսաստանի Դաշնության Նախագահի՝ Շանհայի համագործակցության կազմակերպության հարցերով հատուկ ներկայացուցիչ (ՇՀԿ)։ Միաժամանակ եղել է ՇՀԿ հարցերով Ռուսաստանի Դաշնության պատվիրակության ղեկավար, Ռուսաստանի Դաշնությունից ՇՀԿ ազգային համակարգող։
2011 թվականի հոկտեմբերի 31-ից-2015 թվականի փետրվարի 20-ը՝ Սինգապուրի Հանրապետությունում Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1995 թվականի դեկտեմբերի 10)
1-ին դասի արտակարգ և լիազոր դեսպանորդ (1998 թվականի սեպտեմբերի 17)
Արտակարգ և լիազոր դեսպան (2004 թվականի օգոստոսի 20)


== Награды ==
Հայրենիքին մատուցած ծառայությունների համար 2-րդ աստիճանի շքանշանակիր (1998 թվականի մարտի 4)՝ Ռուսաստանի արտաքին քաղաքական կուրսի անցկացման գործում ունեցած մեծ ավանդի և երկարամյա բարեխիղճ աշխատանքի համար։
Հայրենիքին մատուցած ծառայությունների համար 1-ին աստիճանի շքանշանակիր (2004 թվականի հունվարի 15)՝ зՌուսաստանի արտաքին քաղաքական կուրսի անցկացման և երկարամյա բարեխիղճ աշխատանքի համար։
30 տարվա «Անթերի աշխատանքի համար» գերազանցության նշան (2008 թվականի ապրիլի 10)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։
Ռուսաստանի Դաշնության Նախագահի շնորհակալությունը (2010 թվականի հունվարի 9)՝ 2008-2009 թվականներին Շանհայի համագործակցության կազմակերպությունում Ռուսաստանի Դաշնության նախագահության ապահովման գործում մեծ ներդրման, Շանհայի համագործակցության կազմակերպության անդամ պետությունների ղեկավարների խորհրդի նիստի և 2009 թվականին Եկատերինբուրգում առաջին գագաթնաժողովի նախապատրաստման համար։


== Ծանոթագրություններ ==
(8985) Տուլա

(8985) Տուլա (անգլ.՝ Tula), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 9-ին Նիկոլայ և Լյուդմիլա Չեռնիխների կողմից Նաուչնիում։
Միջին հեռավորությունը Արեգակից կազմում է 2,255491 ա. մ., առավելագույնը մոտենում է 1,8051 ա. մ. հեռավորության վրա և հեռանում 2,7059 ա. մ.։ Արեգակի շուրջ մեկ ամբողջական պտույտ է կատարում 1237,26 երկրային օրվա ընթացքում, իր ուղեծրով շարժվելով միջինում 0,290966 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8985) Տուլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փատնամ (այլ կիրառումներ)

Փատնամ, կարող է վերաբերել՝

Փատնամ -ԱՄՆ Թենեսի նահանգի 95 վարչական միավորներից մեկը։
Փատնամ - ԱՄՆ Ջորջիա նահանգի 159 վարչական միավորներից մեկը։
Փատնամ - ԱՄՆ Ֆլորիդա նահանգի 67 վարչական միավորներից մեկը։
Փատնամ - ԱՄՆ Ինդիանա նահանգի 92 վարչական միավորներից մեկը։
Փատնամ - ԱՄՆ Միսսուրի նահանգի 114 վարչական միավորներից մեկը։
Փատնամ - ԱՄՆ Նյու Յորք նահանգի 62 վարչական միավորներից մեկը։
Զբոսաշրջությունն Իսպանիայում

Զբոսաշրջությունն Իսպանիայում (իսպ.՝ Turismo en España), Իսպանիայի տնտեսության գլխավոր ճյուղերից մեկը։
Զբոսաշրջությունը Իսպանիայում սկսել է զարգանալ 1960-ական թվականներին, երբ այն դարձավ սիրված վայր եվրոպական երկրների, մասնավորապես՝ Մեծ Բրիտանիայի, Ֆրանսիայի, Կենտրոնական և Հյուսիսային Եվրոպայի  զբոսաշրջիկների համար։
2007 թվականին Զբոսաշրջության համաշխարհային կազմակերպության կողմից Իսպանիան գնահատվել է, որպես երկրորդ առավել շատ այցելվող երկիրն աշխարհում (այս ցուցանիշով զիջում է միայն Ֆրանսիային)։ 2014 թվականի տվյալներով Իսպանիան չորրորդն էր աշխարհում՝ Ֆրանսիայից, Ամերիկայի Միացյալ Նահանգներից և Չինաստանից հետո։ 2015 թվականի տվյալներով Իսպանիա այցելած զբոսաշրջիկների ընդհանուր թիվը կազմում է 69-70 մլն զբոսաշրջիկ, ովքեր Իսպանիայում ծախսել են շուրջ 60 միլիարդ եվրո։ 2016 թվականին Իսպանիան ընդունել է ռեկորդային թվով այցելուներ՝ 75 միլիոն զբոսաշրջիկ։
Իսպանիան արևադարձային Եվրոպայի սիրտն է։ Այստեղ են գտնվում մի շարք նշանավոր ծովափեր և հանգստյան գոտիներ, որոնք հիմնականում թագավորությանը պատկանող անդրծովյան տիրույթներն են՝ Կանարյան և Բալեարյան կղզիները։ Իսպանիայի տարածքում գտնվում են ՅՈւՆԵՍԿՕ-ի Համաշխարհային ժառանգության ցանկի 45 օբյեկտ։


== Վիճակագրություն ==
Ստորև ներկայացված է Իսպանիա ամենից շատ այցելած զբոսաշրջիկների թիվը` ըստ քաղաքացիության


== Տե՛ս նաև ==
Կանաչ Իսպանիա
Զբոսաշրջությունը Ֆրանսիայում


== Ծանոթագրություններ ==
Բոնմեզոն

Բոնմեզոն (ֆր.՝ Bonnemaison), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 367 մարդ, բնակչության խտությունը` 43.69 մարդ/կմ²։ Բնակավայրը զբաղեցնում է 8.4 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 25 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 250 աշխատունակ (15-64 տարեկան) բնակիչ, որոնցից ակտիվ էին 188-ը, իսկ ոչ ակտիվները` 62։ Ակտիվության ցուցանիշը կազմում է 75,2 %։ 188 աշխատունակ մարդկանցից աշխատել է 180 անձ (88 տղամարդ և 92 կին)։ Գործազուրկ են եղել 8 անձ (2 տղամարդ և 6 կին)։ 62 անաշխատունակներից 14-ը եղել են աշակերտներ կամ ուսանողներ, 37-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բարձրագույն պիլոտաժ (ֆիլմ)

Բարձրագույն պիլոտաժ (անգլ.՝ Sky High),  2005 թվականին նկարահանված ամերիկյան ընտանեկան, ֆանտաստիկ կինոկատակերգություն։ Ռեժիսորը Մայք Միտչելն է։ Ֆիլմի սյուժետում Ուիլ Սթրոնգհոլդի կերպարն է, որը հասարակ դեռահաս էր՝ սուպերհերոսների ընտանիքից։ Նա ընդունվում է հատուկ քոլեջ, որտեղ սովորում  են անսովոր կարողություններով մարդիկ։ Ֆիլմի գլխավոր դերակատարներն են Մայքլ Անգարանոն, Դենիել Պանաբեյկերը, Կուրտ Ռասելը և Քելի Փրեսթոնը։
Ֆիլմի պրեմիերան տեղի է ունեցել Հոլիվուդում, 2005 թվականի հուլիսի 24-ին։ ԱՄՆ-ում ֆիլմի վարձակալությունը  սկսվել հուլիսի 29-ին։ Ռուսաստանում ֆիլմի պրեմիերան տեղի է ունեցել 2005 թվականի սեպտեմբերի 29-ին։ Ֆիլմի արտադրության համար ծախսվել է 35 միլին դոլար, իսկ ֆիլմի շահույթը  կազմել է ավելի քան 86 միլին դոլար։ Ֆիլմը թողարկվել է ոչ միայն DVD-սկավառակի վրա, այլ նաև Blu-ray Discի ։


== Սյուժե ==

Ուիլ Սթրոնգհոլդի ծնողները սովորական մարդիկ են, զբաղվում են անշարժ գույքի առք ու վաճառքով։ Բայց իրականում Սթրոնգհոլդները սուպերհերոսներ են, որոնք ամեն օր փրկում են աշխարհը։ Հայրը օժտված է գերուժով, իսկ մայրը կարողանում է թռչել։ Ծնողները երազում են, որ մի հրաշք օր աշխարհի փրկությունը փոխանցեն Ուիլին։ Տղային վիճակված էր հաճախել ոչ սովորական քոլեջ՝ հատուկ ուսումնական հաստատություն, որտեղ սովորեցնում են սուպերուժ։ Բոլորը սպասում են, որ Ուիլը կդառնա դպրոցի «աստղը»։  Նրա ծնողները ամենահայտնի և շատ սիրելի հերոսներ են։ Բայց Ուիլը օժտված չէր ոչ մի ունակությունով։ Եվ դեռ պարզ չէ, այդպես կլինի ընդմիշտ, թե՞ Ուիլի մոտ պարզապես դանդաղ զարգացում էր։ Դպրոցում նորեկներին  սպասվում է ուժերի տեղաբախշում։ Նրանք բաժանվում են երկու խմբի․ հերոսներ և հերոսների օգնականներ։ Որտե՞ղ կգնա Ուիլը։ Առաջին իսկ օրվանից դպրոցում Ուիլը ձեռք է բերում սեր (քոլիջի ամենանշանավոր աղջիկ) և ոխերիմ թշնամի (չարագործի որդի, որին Ուիլի հայրը ուղարկել է բանտ)։ Ուիլին սպասվում է անցնել դժվարին փորձությունների միջով։ Նա պետք է գտնի իսկական ընկերներ և իսկական սեր։ Դե և իհարկե Ուիլը փրկում է իր ծնողներին (միևնույն ժամանակ նաև ամբողջ քոլեջը) վտանգավոր թշնամուց։


== Սաունդթրեք ==
01. Bowling For Soup — I Melt With You
02. They Might Be Giants — Through Being Cool
03. Flashlight Brown — Save It For Later
04. Christian Burns — Everybody Wants to Rule the World
05. Steven Strait — One Thing Leads To Another
06. The Click Five — Lies
07. Vitamin C — Voices Carry
08. Elefant — Please, Please, Please Let Me Get What I Want
09. Cary Brothers — True
10. Caleigh Peters — Just What I Needed
11. Ginger Sling — Can’t Stop The World
12. Keaton Simons — And She Was
13. Skindred — Twist And Crawl


== Ծանոթագրություններ ==


== Արտաքին հղումներ ==
Официальный сайт фильма(անգլ.)
Սերբական Հանրապետության օրհներգ

Իմ Հանրապետություն (սերբ.՝ Моја Република, բոս․՝ Moja Republika), Բոսնիա և Հերցեգովինայի երկու վարչական բաժանումներից մեկի` Սերբական Հանրապետության ազգային օրհներգ։ 2008 թվականի հուլիսի 16-ին այս օրհներգը փոխարինել է Սերբիայի հիմնը` Բոժե Պրավդե (սերբ.՝ Bože pravde - Արդար Աստված) գործիքային տարբերակին, որը 2006 թվականին ըստ Բոսնիա եւ Հերցեգովինայի Սահմանադրական դատարանի որոշման հակասահմանադրական էր հայտարարվել։
Օրհներգի երաժշտության և տեքստի հեղինակն է Մլադեն Մատովիչը։


== Տեքստ ==


== Տես նաև ==
Ճշմարիտ Աստված (Bože pravde)
Հեռու այնտեղ


== Ծանոթագրություններ ==


== Արտաքին հղումներ ==
Moja Republika in Youtube-ում
Moja Republika in the Serbian Language Wikiquote(չաշխատող հղում)
Կախուն

Կախուն (ռուս.՝ Кахун, կաբ.-չերք.՝ Къэхъун), գյուղ Ռուսաստանի Դաշնության Կաբարդա-Բալկարական Հանրապետության Ուրվանի շրջանի կազմում։
Բնակչությունը 2010 թվականին գրանցված տվյալներով կազմում էր 7272 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դմիտրի Զախարով

Դմիտրի Բորիսովիչ Զախարով (ռուս.՝ Дмитрий Борисович Захаров, հունվարի 29, 1971(1971-01-29), Revda, Սվերդլովսկի մարզ, ՌԽՖՍՀ, ԽՍՀՄ), խորհրդային և ռուս ֆուտբոլիստ, մինի ֆուտբոլի խաղացող, հարձակվող, կիսապաշտպան։


== Կենսագրություն ==
«Տեմպ» (Ռևդա) սպորտային ակումբի (մարզիչը եղել է Վալերի Սոկոլովը) և «Ուրալմաշ» ֆուտբոլային դպրոցի սան է։ 1989 թվականին կատարել է իր նորամուտը «Ուրալմաշի» չափահասների թիմում երկրորդ լիգայում, մասնակցել է ինը խաղի։ Ապա երկուսուկես մրցաշրջան հանդես է եկել սիրողական մակարդակում։ 1992 թվականի մրցաշրջանի ընթացքում տեղափոխվել է «Գորնյակ» (Կաչկանար) ակումբ, ապա խաղացել է «Ուրալ-ՆՏ» և նորից «Գորնյակ» ակումբում։
1996 թվականի ամռանը տեղափոխվել է «Ուրալմաշ» ակումբ, որը պայքարում էր Ռուսաստանի բարձրագույն լիգայում իր տեղը պահելու համար։ Բարձրագույն լիգայում իր նորամուտը նշել է 1996 թվականի օգոստոսի 7-ին՝ Տոլյատիի «Լադա» ակումբի դեմ խաղում՝ հանդիպման 73-րդ րոպեին փոխարինելով Օլեգ Կոկարևին։ Մինչև մրցաշրջանի ավարտը մասնակցել է բարձրագույն լիգայի 10 խաղերի, որոնցից բոլորում դուրս է եկել փոխարինման երկրորդ խաղակեսերում  և չի կարողացել օգնել ակումբին փրկվել բարձրագույն լիգայից դուրս մնալուց։
1997 թվականին խաղացել է Տոբոլսկի «Իրտիշ» ակումբում, որից հետո մեկ մրցաշրջանով վերադարձել է Կաչկանարի «Գորնյակ» ակումբ, իսկ 1999 թվականից մինչ կարիերային ավարտը մի քանի մրցաշրջան հանդես է եկել «Ուրալեց-ՆՏ» ակումբում։
Մեծ ֆուտբոլից բացի հանդես է եկել մինի ֆուտբոլում՝ խաղալով Եկատերինբուրգի ՈՒՊԻ, ՎԻԶ և «Ալֆա» ակումբներում։


== Անձնական կյանք ==
Ավագ որդին՝ Արտյոմը, հոկեյիստ է, հանդես է եկել «Չեբոքսարի» հոկեյի ակումբում։ Կրտսեր որդին զբաղվում է ֆուտբոլով։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Մենիյ Դոմկեր

Մենիյ Դոմկեր (ֆր.՝  Mesnil-Domqueur), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 80 մարդ, բնակչության խտությունը` 22.92 մարդ/կմ²։ Բնակավայրը զբաղեցնում է 3.49 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 31 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 58 աշխատունակ (15-64 տարեկան)  բնակիչ, որոնցից ակտիվ էին 44-ը, իսկ ոչ ակտիվները` 14։ Ակտիվության ցուցանիշը կազմում է 75,9 %։ 44 աշխատունակ մարդկանցից աշխատել է 43 անձ (24 տղամարդ և 19 կին)։ Գործազուրկ են եղել 1 անձ (0 տղամարդ և 1 կին)։ 14 անաշխատունակներից 4-ը եղել են աշակերտներ կամ ուսանողներ, 4-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սարալանջ (Շիրակի մարզ)

Անվան այլ կիրառումների համար տե՛ս՝ ՍարալանջՍարալանջ, գյուղ Հայաստանի Շիրակի մարզում, մարզկենտրոնից 25 կմ հարավ-արևելք, Արագած լեռան հյուսիս-արևմտյան ստորոտին։


== Բնակչություն ==
Նախնիները գաղթել են Կարինից, Մուշից և Կարսից 1828–29-ին։ 
Սարալանջի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, հացահատիկի, կերային կուլտուրաների և ծխախոտի մշակությամբ։


== Պատմամշակութային կառույցներ ==
Գյուղում և շրջակայքում կան զանազան հնություններ՝ V դարի եկեղեցի (հիմնովին նորոգվել է XIX դ․), գյուղատեղի և գերեզմաններ։


== Տես նաև ==
Սարալանջի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Ժողովածու (871)

Ժողովածու (871), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 871 թվի տակ։ Ձեռագիրը գրվել է 1680 թվականին Սիմեոն Ջուղայեցի (փոքր) գրիչի կողմից, Նոր Ջուայում։ Գրված է թղթի վրա, որը ունի 18,2X11,8 սմ չափս։ Ձեռագիրը կազմված է 240 թերթից։ Գրված է միասյուն, նոտրգրով։ Պահպանակը ունի 8 էջ, գրված է՝ թղթի վրա՝ տպագրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 48բ։


== Բովանդակություն ==
Ճառք։
Քարոզք (Եպիփան, Եփրեմ, Ոսկեբերան, Յովհ. Մանդակունի, Դիոն. Աղեքսանդրացի, Բարսեղ, Գր. Տաթևացի, անանունք)։
Վարդանայ Աշխարհացոյց։
Ցանկ Յայսմաւուրաց։


== Ծանոթագրություններ ==
Ստեպովկա (գյուղ, Կրեմենչուգի շրջան)

Անվան այլ կիրառումների համար տե՛ս՝ ՍտեպովկաՍտեպովկա (ուկրաիներեն՝ Степівка), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Ստեպովկա գյուղում բնակվում էր 85 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովայա Կալամի

Նովայա Կալամի (ռուս.՝ Новая Калами), գյուղ Ռուսաստանի Կրասնոյարսկի երկրամասի Սևերո-Ենիսեյսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վտակ (գրական ժողովածու)

Անվան այլ կիրառումների համար տե՛ս՝ Վտակ (այլ կիրառումներ)Վտակ, գրական-բանասիրական ժողովածու։ Լույս է տեսել 1901 թվականին, Թիֆլիսում։ Բաղկացած է երկու մասից։ Առաջինում տեղ են գտել Հովհաննես Հովհաննիսյանի, Ավետիք Իսահակյանի, Հովհաննես Թումանյանի, Պերճ Պռոշյանի, Ռափայել Պատկանյանի, Հ․ Տեր-Միրաքյանի ստեղծագործությունները, երկրորդ մասում՝ Հրաչյա Աճառյանի, Վարդգես Սուրենյանցի, Երվանդ Շահազիզի, Լ․ Նազարյանի, Գրիգոր Վանցյանի՝ հայ ժողովրդի պատմության հնագույն շրջանին, հայոց լեզվին, հայ բարբառներին, ճարտասանությանը նվիրված հոդվածներ։ Տպագրել է նաև Ցու․ Վեսելովսկու «Արևմտյան Եվրոպայի ազդեցությունը ռուսահայ գրականության վրա» հոդվածը։ ժողովածուն նվիրվել է Դ․ Զանշյանցի հիշատակին։
Նյուքասլ (Ավստրալիա)

Նյուքասլ (անգլ.՝ Newcastle), քաղաք Ավստրալիայի Նոր Հարավային Ուելս նահանգում։ 2007 թվականի մարդահամարի տվյալներով բնակչությունը կազմում է 289 հազար մարդ, արվարձանի հետ՝ 523 հազար։ Այն բնակչության թվաքանակով նահանգում երկրորդն է Սիդնեյից հետո։ Գտնվում է Սիդնեյից 162 կմ հյուսիս, Թասմանյան ծովի ափին։
Նյուքասլի նավահանգիստը քարածխի արտահանման համաշխարհային առաջատարներից է։ 2017 թվականին արտահանել է 159.9 մլն տոննա քարածուխ։
Նյուքասլում մինչև 1950 թվականը գործել է տրամվայի համակարգ, որը ստեղծվել է 1887 թվականին։
2008 թվականի ապրիլին քաղաքը ընդունեց տափօղակով հոկեյի երկրորդ դիվիզիոնի աշխարհի առաջնությունը։


== Քույր քաղաքներ ==
 Ուբե, Յամագուչի, Ճապոնիա,
 Նյուքասլ ափոն Թայն, Անգլիա, Մեծ Բրիտանիա,
 Փհոհան, Հարավային Կորեա։


== Ծանոթագրություններ ==


== Արտաքին հղումներ ==
Նյուքասլի քաղաքապետարան
Նյուքասլի տուրիստական կենտրոն
Նյուքասլի արվեստի շրջանային թանգարան
VisitNSW.com – Նյուքասլ
Սպանություն թարթելով

«Սպանություն թարթելով» (անգլ.՝ Wink murder), դերային և սալոնային խաղ, որտեղ գաղտնի ընտրված խաղացողը կարող է «սպանել» ուրիշներին՝ աչքով տալով նրանց, իսկ կենդանի մնացած խաղացողները փորձում են բացահայտել մարդասպանին։
Խաղը հայտնի է նաև այլ անվանումներով՝ «Սպանություն՝ աչքով տալով», «Սպանություն մթության մեջ», «Միայնակ ուրվական» և «Մարդասպան, մարդասպան»։ Խաղացողների նվազագույն քանակը չորսն է, սակայն խաղը ավելի հետաքրքիր է դառնում վեց և ավելի խաղացողների դեպքում։


== Խաղի ընթացք ==
Խաղի յուրաքանչյուր փուլում գաղտնի ընտրվում է մեկ «մարդասպան»։ Ընտրությունը հիմնականում կատարվում է խաղաքարտերի միջոցով։ Մարդասպանը կարող է մյուսներին սպանել։ Դրա համար պետք է նա նայի ինչ-որ մեկի աչքերի մեջ և աչքով տա։ Եթե խաղացողին աչքով են տալիս, նա պետք է մտքում հաշվի մինչև հինգը և հայտնի իր «հանկարծակի մահվան» մասին, պառկի իր մահվան վայրում կամ էլ լքի խաղասրահը։
Եթե խաղացողը կարծում է, որ գիտի մարդասպանի ինքնությունը, նա կարող է բարձրացնել իր ձեռքը և ասել՝ «Ես մեղադրում եմ», առանց իր կասկածյալին կոչելու։  Այդ պահին խաղը դադարեցվում է, և մեղադրողը խնդրում է ինչ-որ մեկին աջակցել իր մեղադրանքին՝ նորից կասկածյալին չբացահայտելով։ Այդ երկու խաղացողները պետք է միաժամանակ ցույց տան իրենց կասկածյալին։ Եթե նրանք միաժամանակ ցույց են տալիս մարդասպանին, ապա նա դուրս է գալիս խաղից, և խաղն ավարտվում է։ Եթե ցույց են տալիս տարբեր մարդկանց կամ սխալ մարդու, ապա նրանք խաղից դուրս են գալիս։ Խաղացողներին արգելվում է միմյանց հետ քննարկել, թե ով կարող է լինել մարդասպանը։ Բացի մարդասպանից մնացած խաղացողներին արգելվում է աչքով անել։
Մարդասպանի խնդիրն է առանց բացահայտվելու հնարավորինս շատ խաղացողի «սպանել»։


== Խուզարկու ==
Խաղի մեկ այլ տարբերակում, որը երբեմն խաղում են տարրական դասարանի երեխաները դասապրոցեսին, կա ևս մեկ դեր՝ «խուզարկու» անվամբ, որը մարդասպանին չի ճանաչում։ Բոլոր խաղացողները նստում են խուզարկուի շուրջը, վերջինիս նպատակն է ճիշտ բացահայտել և մեղադրել մարդասպանին՝ նվազագույնի հասցնելով զոհերի թիվը։ Երբեմն մեղադրանքների համար դրվում են սահմանափակումներ, որոնք առաջադրում է խուզարկուն։ Խաղի այս տարբերակում բացի մարդասպանից ու խուզարկուից մնացած խաղացողները, բացի մահահանալուց, խաղում ուրիշ դեր չունեն։
Հարպո Մարքսը իր «Խոսում է Հարպոն» (անգլ.՝ Harpo Speaks) գրքում Ալեքսանդր Վուլքոթի տանը նկարագրում է այս խաղի տարբերակներից մեկը, որը կոչվում է «Սպանություն»։ Սկզբում ընտրում են խուզարկուին և մարդասպանին (նրանց դերերը մնում են գաղտնի)։ Խուզարկուն լքում է տունը, և սոցիալական երեկույթը ընթանում է նորմալ։ Երբ մարդասպանը ինչ-որ մեկի հետ մնում է մենակ, խաղացողին ասում է․ «Դու մահացած ես»։ Զոհը հայտարարում է իր մահվան մասին և կանչում խուզարկուին։ Խուզարկուն բոլոր կասկածյալներին հավաքում և հարցաքննում է։ Այնուհետև խուզարկուն դեդուկտիվ դատողություններով փորձում է լուծել խնդիրը։ Մարքսն ասել է, որ մի անգամ «Սպանություն» է խաղացել և «մահացու արտահայտությունը» գրել զուգարանի թղթի վրա։


== Տես նաև ==
Մաֆիա (խաղ)


== Ծանոթագրություններ ==
Նոքս շրջան (Նեբրասկա)

Անվան այլ կիրառումների համար տե՛ս՝ Նոքս շրջան (այլ կիրառումներ)Նոքս շրջան (անգլ.՝ Knox County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.870 կմ² է, բնակչությունը՝ 9.374 մարդ (2010 թ. տվյալներով)։ Շրջկենտրոնն է Սենտր բնակավայրը։ Կազմավորվել է 1857 թ.։
Լուկինո Վիսկոնտի

Լուկինո Վիսկոնտի (իտալերեն՝ Luchino Visconti di Modrone, նոյեմբերի 2, 1906(1906-11-02)[…], Միլան, Իտալիա - մարտի 17, 1976(1976-03-17)[…], Հռոմ, Իտալիա), կինոյի և թատրոնի իտալացի ռեժիսոր և սցենարիստ։ Իտալական ազնվական Վիսկոնտի ընտանիքի ճյուղավորումներից մեկի ներկայացուցիչ։ Կինոյում աշխատել է 1936 թվականից։ Եղել է հակաֆաշիստորեն տրամադրված երիտասարդ կինոքննադատների խմբում։
Երկրորդ համաշխարհային պատերազմի տարիներին մասնակցել է Դիմադրության շարժմանը։ Նեոռեազիզմի հիմնադիրներից։
Վիսկոնտիի առաջին ֆիլմը եղել է «Մոլեգնությունը» (1942, ըստ Ջեյմս Քեյնի «Փոստատարը միշտ զանգում է կրկնակի»)։ Առավել նշանակալից կինոնկարներից են՝ «Հողը ցնցվում է» (1948), «Ամենագեղեցիկը» (1951), «Զգացմունք» (1954), «Ռոկկոն և նրա եղբայրները» (1960), «Ընձառյուծը» (1962, ըստ Ջուզեպպե Տոմազի դի Լամպեդուզայի վեպի), «Անիծվածները» («Աստվածների կործանումը», 1970), «Մահ Վենետիկում» (1971) «Լյուդվիգ» (1972), «Ընտանեկան դիմանկար ինտերիերում» (1974)։
1945 թ-ից հանդես է եկել նաե իբրև թատրոնի ռեժիսոր։ Բեմադրություններից են՝ Միլլերի «Կոմիվոյաժորի մահը» (1950) և «Տեսարան կամրջից» (1958), Անտոն Չեխովի «Երեք քույր» (1952) և «Քեռի Վանյա» (1956), Ջուզեպպե Վերդիի «Տրավիատա» և «Տրուբադուր» օպերաները և այլն։
Վիսկոնտիի մի շարք ֆիլմեր միջազգային փառատոներում արժանացել են մրցանակների, այդ թվում՝ 1963 թ. Կաննի կինոփառատոնի «Արմավենու ոսկե ճյուղի» «Ընձառյուծը» և 1965 թ. Վենետիկի կինոփառատոնի «Ոսկե առյուծի»՝ «Մեծ Արջ համաստեղության մշուշոտ աստղերը» ֆիլմերի համար։
Վիսկոնտիի արվեստին բնորոշ է սոցիալական-պատմական մոտեցումը պատկերվող նյութին, ներքին խոր կապը իտալական և համաշխարհային գրականության ավանդույթներին, թեմաների մասշտաբայնությունը։


== Ծանոթագրություններ ==
Սխրանք հանուն կյանքի (հուշահամալիր)

Սխրանք հանուն կյանքի (ռուս.՝ Подвиг во имя жизни), Սոչի քաղաքի հիվանդանոցի բժշկական անձնակազմին նվիրված ճարտարապետական հուշահամալիր, որը 1941-1945 թվականների Հայրենական պատերազմի ընթացքում ավելի քան կես միլիոն վիրավորների է ոտքի կանգնեցրել։ Գտնվում է Ռուսաստանի Կրասնոդարի երկրամասի  Սոչի քաղաքի Կենտրոնական շրջանում՝ Կուրորտային պողոտայի սկզբում, «Ռիվիերա» այգու հիմնական մուտքի հարևանությամբ։


== Պատմություն ==
Հուշարձանը սկսել են կառուցել 1974 թվականին, թեև այն բացվել է ավելի քան 20 տարի անց`1995 թվականի մայիսի 8-ին` Հայրենական մեծ պատերազմում հաղթանակի 50-ամյակի կապակցությամբ։ Հուշարձանն իրենից ներկայացնում է պողպատե կամար, որի ներքևի մասում բժիշկների, բուժքույրերի և վիրավորների մարմարե և գրանիտե ֆիգուրներ են։ Հիվանդանոցներում մահացած զինվորների Հին գերեզմանատան հուղարկավորության տեղում այլ հեղինակներ կառուցել են Զավոկզալնի հուշահամալիրը։


== Հեղինակներ ==
Հուշարձանի հեղինակներն են մոսկվացի քանդակագործ Դանիիլ Ռյաբիչևը և Սոչիից ճարտարապետ Յուրի Լվովը։


== Ծանոթագրություններ ==
Մրմոշ

Մրմոշ(սերբ.՝ Мрмош), գյուղ, որը գտնվում է Սերբիայի հանրապետության Ալեքսանդրովացի շրջանում։


== Բնակչություն ==
Ըստ 2002 թվականին կատարված մարդահամարի գյուղում բնակվում են 802 մարդ։


== Ծանոթագրություններ ==
Մուրգովա

Մուրգովա (ռուս.՝ Мургова), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ավնյուգա գետի ձախ ափին՝ 34 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000026633
Հիդրոլոգիական ուսումնասիրությունների կոդը - 103002663
Ավազանի կոդը - 103002663
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կալվածք

Կալվածք, լայն առումով՝ ավատատիրական հողասեփականության և դրա հետ կապված՝ կախյալ գյուղացիների նկատմամբ ֆեոդալի իրավունքների կոմպլեքս։ Նեղ իմաստով՝ ֆեոդալական տնտեսություն։
Տարածված էր հատկապես Արևելյան և Կենտրոնական Եվրոպայում, 16-18-րդ դարերում։
9-րդ դարի վերջից Հայաստանում ֆեոդալական հողատիրության աճի պայմաններում ձևավորվել է ֆեոդալի սեփական խոշոր տնտեսություն, որը բաժանվում էր շինականներին տրված հողերի (որոնք իրավաբանորեն պատկանում էին ֆեոդալին) և ֆեոդալի սեփական տնտեսության՝ կալվածքի։ Կալվածք ունեին աշխարհիկ և հոգևոր ֆեոդալները, վանքերը։ 9-11-րդ դարերում Հայաստանում կալվածքն օտարելի էր։ Երբեմն կալվածք էին համարվում նաև քաղաքները՝ որպես այս կամ այն նախարարի սեփականություն։ Հայաստանում կալվածքը մշակվում էր ճորտերի և կախյալ գյուղացիների կոռային աշխատանքով։ 11-րդ դարից կալվածքային տնտեսություն ստեղծվել է նաև Կիլիկիայի Հայկական Թագավորությունում։
Կալվածքը նաև Ֆեոդալական հողատիրության ձև էր Ռուսաստանում (15-րդ դարի վերջ-18-րդ դարի սկիգբ)։ Սկզբում տրվում էր զինվորական ծառայության դիմաց՝ առանց ժառանգական և օտարման իրավունքի։ 16-17 դարերից կալվածքը դարձավ ժառանգական, նրա տեր ազնվականներն սկսեցին կոչվել կալվածատերեր։ 1714 թվականին, միաժառանգության մասին հրամանագրով, կալվածքը և վոտչինան միաձուլվեցին և վերածվեցին ազնվականության միասնական հողատիրույթի։
18-20 դարերում «Կալվածք» տերմինի տակ հասկացվում էր հողատիրության այդ ձևը։
Benetton B195

Բոլիդ Benetton B195 (անգլ.՝ Benetton B195), Ռորի Բիրնի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1995 թվականի մրցարշավին մասնակցելու համար։


== Ծանոթագրություններ ==
Բայկովո (գյուղ, Ստարոռուսկի շրջան)

Անվան այլ կիրառումների համար տե՛ս՝ ԲայկովոԲայկովո (ռուս.՝ Байково), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աթում

Աթում (Աթեմ կամ Թեմ), եգիպտական առասպելաբանության մեջ կարևոր աստված։
Տարբեր կարծիքներ կան Աթում անվան վերաբերյալ։ Միգուցե այն սերում է "tem" բառից, որը նշանակում է "վերջացնել" կամ "ավարտել"։ Սակայն այն մեկնաբանվում է որպես "ամբողջական" և նաև "աշխարհը ավերող". աշխարհի ստեղծման փուլից հետո նա այն վերածում է ջրային քաոսի։ Քանի որ նա պատկերվում էր որպես աշխարհի ստեղծման հիմնական նյութ, ապա բոլոր աստվածներն ու ամենը ստեղծվել են նրա մարմնից։


== Ծագում ==
Աթումը համարվում է վաղ շրջանի ամենակարևոր աստվածներից մեկը։ Բուրգերի ձեռագրերում նա պատկերված էր որպես և արարիչ և թագավորի հայր։


== Խորհուրդը ==
Հելիպոլիտանյան արարչական առասպելում Աթումը համարվում է առաջին աստվածը։ Նա ինքն իրեն ստեղծել է թմբին նստած՝ հին ջրերից (Նու)։ Հին առասպելներում նկարագրվում է, որ Աթումը ստեղծել է Շու աստծուն և աստվածուհի Թեֆնութին՝ թքելով նրանց իր բերանից։
Հին Թագավորության եգիպտացիները հավատում էին, որ Աթում աստվածը մահացած թագավորների հոգիները բարձրացնում էր դեպի աստղալից երկինք։ Նա նաև համարվել է արեգակնային աստված. ասոցացվում է Ռա աստծու հետ։ Նա համարվել է երեկոյան արևը, Ռան՝ կեսօրյա արևը, իսկ Կեպրի աստվածը՝ առավոտյան արևը։
Մահացածների գրքում (որը արդի էր հունական-հռոմեական ժամանակաշրջանում ) ասվում է, որ Աթումը վերածնվել է քաոսային ջրերից՝ օձի տեսքով։
Աթումը համարվում է նախագոյության և հետգոյության աստված։


== Մյուս աստվածների հետ կապը ==
Աթումը առաջին գոյն է, որը վերածնվել է խավարից և անվերջանալի ջրային անդունդից, որը գոյություն ուներ նախքան աշխարհի ստեղծումը։ Նա այս քաոսում միայնակ ստեղծում է իր երեխաներին՝ առաջին աստվածներին։ Նա առաջին աստվածներին ստեղծել է փռշտալով կամ, որոշ դեպքերում, իր սերմնահեղուկից (Շու աստված և Թեֆնութ աստվածուհի)։ Աթումի որդին և դուստրը, չդիմանալով գայթակղությանը, գնում են ջրերը բացահայտելու և անհետանում են մթության մեջ։ Չհամակերպվելով կորստի հետ՝ Աթումը հրեղեն սուրհանդակ (Ռայի Աչքը) է ուղարկում իր երեխաներին փնտրելու։ Նրանց վերադառնալուց հետո այն արցունքի կաթիլները, որ թափեց Աթումը, դարձան առաջին մարդկային արարածները։


== Պատկերագրություն ==
Աթումը սովորաբար պատկերված է որպես մարդ, որը կրում է թագավորական գլխաշոր կամ Վերին և Ստորին Եգիպտոսի սպիտակ և կարմիր թագը։ Որոշ դեպքերում նա պատկերված է օձի տեսքով, ինչպես նաև երբեմն հանդիպում է մանգուստի, առյուծի, ցուլի, մողեսի կամ կապիկի տեսքով։


== Պաշտամունք ==
Աթումի պաշտամունքը կատարվել է Հելիոպոլիս քաղաքում։


== Ծանոթագրություններ ==
Նիվեա Մարիա

Նիվեա Մարիա Կոնդիտո Գրաիեբ (պորտուգալերեն՝ Nívea Maria) ծնվել է՝ 1947 թվականի մարտի 7֊ին։ Իր անունը ստացել է ի պատիվ հայտնի բրենդիի։


=== Գործնեություն ===
17 տարեկան հասակում նա նկարահանվում է հեռուստասերիալում։ Նրա ընտանիքը դեմ էր, որ Նիվեան դառնա դերասանուհի, բայց Նիվեան ուներ անկոտրում կամք։ Նա 16 տարեկանում փախավ տանից և անգամ ամուսնացավ իր ընկեր դերասան Ռենատոյի հետ։ Նրանք իրար հետ ապրում են մեկ տարի, այնուհետև բաժանվում, հետո Նիվեան ամուսնանում է դերասան Վիվիանի հետ որը ֆրանսիացի էր։ Այդ տղամարդը ուներ երկու երեխա։ Նրանք ամուսնալուծվում են երկու տարի միասին ապրելուց հետո։ Որոշ ժամանակ անց նա հանդիպում է Ռեդե Գլոբոյի տնօրենի հետ, 1976 թվականին նրանք ամուսնանում են, երկու տարի անց ծնվում է նրանց աղջիկը։ 2003 թվականին զույգը բաժանվում է պատճառաբանելով, որ նրանք հիվանդ են և ցանկանում են ապրել առանձին։ Նկարահանվել է 50 սերիալներում, ամենահայտնի սերիալներն են Կլոն (հեռուստասերիալ), Խիզախ կինը, Հնդկաստանի ճանապարհներ (հեռուստասերիալ)ը և Ժամանակից դուրսը։
Սպոդախի

Սպոդախի (ուկրաիներեն՝ Сподахи), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Սպոդախի գյուղում բնակվում էր 787 մարդ։ Բնակավայրը զբաղեցնում է 4,99 կմ² տարածք։ Բնակչության խտությունը կազմում էր 157,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիգուրներ

Լիգուրներ (լատ.՝ Ligures), մ. թ. ա. 1-ին հազարամյակի կեսին Իտալիայի հյուսիս-արևմուտքում և Գալիայի հարավ-արևելքում ապրող ցեղերի հավաքական անվանումը։ Ենթադրվում է, որ մ. թ. ա. 2-րդ և 1-ին հազարամյակի կեսին բնակվել են Իտալիայի զգալի մասում, այնուհետև խռաչիկներից մղվել հյուսիս-արևմուտք։ ժամանակակից լեզվաբանների մեծ մասը Լիգուրների լեզուն համարում է ոչ հնդեվրոպական։ Մ. թ. ա. 1-ին հազարամյակի 1-ին կեսին Լիգուրները հիմնականում զբաղվել են անասնապահությամբ և պրիմիտիվ հողագործությամբ, նրանց հասարակական կառուցվածքն ունեցել է ռազմական դեմոկրատիայի բնույթ։ Երկար ժամանակ պահպանվել է գյուղական համայնքը։ Լիգուները մ. թ. ա. 3-րդ դարից պայքարել են հռոմեական էքսպանսիայի դեմ, սակայն մ. թ. ա. 2-րդ դարում վերջնականապես նվաճվել։
Սեն Միշել դը Լանես

Սեն Միշել դը Լանես (ֆր.՝ Saint-Michel-de-Lanès), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 349 մարդ, բնակչության խտությունը` 26.78 մարդ/կմ²։ Բնակավայրը զբաղեցնում է 13.03 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 175 կմ արևմուտք, Կարկասոն քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 248 աշխատունակ (15-64 տարեկան)  բնակիչ, որոնցից ակտիվ էին 190-ը, իսկ ոչ ակտիվները` 58։ Ակտիվության ցուցանիշը կազմում է 76,6 %։ 190 աշխատունակ մարդկանցից աշխատել է 176 անձ (91 տղամարդ և 85 կին)։ Գործազուրկ են եղել 14 անձ (9 տղամարդ և 5 կին)։ 58 անաշխատունակներից 22-ը եղել են աշակերտներ կամ ուսանողներ, 27-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
(9052) Ուլանդ

(9052) Ուլանդ (անգլ.՝ Uhland), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 30-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,463946 ա. մ., առավելագույնը մոտենում է 2,0059 ա. մ. հեռավորության վրա և հեռանում 2,922 ա. մ.։ Արեգակի շուրջ մեկ ամբողջական պտույտ է կատարում 1412,68 երկրային օրվա ընթացքում, իր ուղեծրով շարժվելով միջինում 0,254834 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9052) Ուլանդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)